section_heading: Životopis
paragraph_text: Zbog porasta zanimanja europskih turista za Kraljevinu Dalmaciju, poraslo je zanimanje i za lokalnu umjetnost. Na zagovor Marije Josipe otvorena je 1. siječnja 1905. godine u Splitu škola za čipke. Marija Josipa bila je 1907. pokroviteljicom predavanja o Dalmaciji u Beču koje je isplaniralo Društvo za promicanje čipkarske i kućne industrije. U Dubrovniku je 1909. bila pokroviteljicom lutrije koju je organizirala za to da bi moglo djelovati Društvo za poljepšanje grada.